open-index/open-wikipedia-markdown huggingface dataset:
Zelenokvetotvaré

**Zelenokvetotvaré** (*Chloranthales*) je sesterský rad magnoliidov, patriaci medzi jadrové krytosemenné rastliny. Do radu patrí len jediná čeľaď **zelenokvetovité** (*Chloranthaceae*), ktorú tvoria aromatické byliny alebo dreviny s jednoduchými protistojnými listami a achlamydeickými kvetmi. Vyskytujú sa v trópoch a subtrópoch okrem Afriky a Austrálie. Sú podobné radom vavrínotvaré alebo pieprotvaré, preto boli kedysi zaraďované k magnoliidom.

## Charakteristika
Zástupcovia jedinej čeľade zelenokvetovité sú byliny, kry alebo stromy s protistojnými listami s prílistkami. Stromy sú nižšieho vzrastu, no druh *Hedyosmum cuatrecazanum* z Južnej Ameriky dorastá až do výšky 30 metrov. V rode *Sarcandra* chýbajú cievy, prítomné sú len cievice. Listy sú nápadne aromatické, s korenistou vôňou, pripomínajúce aníz, citrón alebo čierne korenie.
Kvety sú drobné, jednopohlavné alebo obojpohlavné, s redukovaným okvetím, ktoré niekedy býva nahradené zväčšeným listeňom. Semenník je vrchný alebo polospodný, tvorený 1 plodolistom. Plodom je kôstkovitá bobuľa, zriedkavo pravá kôstkovica (*Hedyosmum*).

## Rozšírenie
Čeľaď zahŕňa 4 rody a asi 80 druhov. Je rozšírená vo vlhkých trópoch a subtrópoch Ázie a Ameriky, na Madagaskare. V Afrike, v Austrálii a v Európe sa nevyskytuje.

## Význam
Význam rastlín z čeľadi zelenokvetovité nie je veľký, no niektoré druhy sa využívajú pre svoju vôňu a tiež aj ako liečivé rastliny. Z druhu *Chloranthus spicatus* sa používajú listy na prípravu čaju. Podobné využitie má aj druh *Sarcandra glabra* alebo rod *[[Hedyosmum]]*. Niektoré druhy rodov zelenokvet, *Hedyosmum* a *[[Sarcandra]]* sa používajú ako náhrada čaju alebo kávy, a tiež aj ako liek pri bolestiach hlavy, žalúdočných ťažkostiach, proti horúčke a ako antidotum.

## Referencie


## Iné projekty

## Externé odkazy
* Angiosperm Phylogeny
* Flora of China: ''Chloranthaceae''
* The Families of Flowering Plants: ''Chloranthaceae''

Kategória:Krytosemenné rastliny
Česko-slovenský vojnový kríž 1939

náhľad|Česko-slovenský vojnový kríž 1939
**Česko-slovenský vojnový kríž 1939** bolo česko-slovenské vojenské vyznamenanie, udeľované za účasť v boji, ktorý začal v roku 1939 a za preukázanie vynikajúceho a úspešného vykonaného činu v nebezpečí života, alebo za obetovanie života.

## Zriadenie
Česko-slovenský vojnový kríž 1939 bol zriadený nariadením vlády Česko-slovenskej republiky zo dňa 20.decembra 1940 č. 4/1941 Úr. vest. čsl. Po 2. svetovej vojne bola jeho platnosť potvrdená vyhláškou ministra vnútra č. 41/1946 Zb. zo dňa 26.januára 1946 o platnosti nariadenia vlády česko-slovenskej republiky zo dňa 20.decembra 1940, č. 4/1941 Úr. vest. čsl. - zriaďuje sa Česko-slovenský vojnový kríž z r. 1939.

## Podmienky udelenia
Zriadený bol *na pamiatku boja za oslobodenie Česko-slovenskej republiky spod nepriateľskej okupácie*. Udeľoval sa česko-slovenským občanom aj príslušníkom česko-slovenskej armády v zahraničí ale aj jednotkám tejto armády. Tiež mohol byť udelený príslušníkom spojeneckých armád a jednotkám týchto armád, ktoré sa zúčastnili boja za oslobodenie zahájeného v roku 1939. Podmienkou pre udelenie bolo *preukázanie vynikajúceho a úspešného vykonaného činu, alebo činu veliteľskej povahy, pri ktorom boli vystavení nebezpečiu života, alebo svoj život obetovali*.

## Stanovy vyznamenania
Vyznamenanie udeľoval prezident republiky, ktorý k jeho udelení mohol splnomocniť ministra obrany, alebo veliteľa vojska. Vyznamenanie Česko-slovenským vojnovým krížom 1939 bolo udeľované doživotne. V prípade smrti jeho nositeľa bolo vyznamenanie odovzdané na pamiatku rodine - pozostalým. Vyznamenanie však nesmie byť nosené nikým, kto ním nebol vyznamenaný. Súčasťou vyznamenania bol aj diplom opravňujúci na nosenie vyznamenania. In natura bolo udeľované len raz, opakované udelenie sa označovalo bronzovými, lipovými ratolesťami na stužke, ktorá bola súčasťou vyznamenania.

Stanovy Česko-slovenského vojnového kríža 1939 boli 18. januára 1949 pozmenené a to vládnym nariadením č. 30/1949 Zb., ktorým sa doplňovali predpisy o niektorých česko-slovenských vyznamenaniach.





## Popis vyznamenania
Jedná sa o rovnoramenný kríž zakončený hrotmi so skríženými mečmi medzi ramenami. Na averznej strane sa nachádza štátny znak, na reverznej strane zemské znaky Čiech, Slovenska, Moravy, Sliezska a Podkarpatskej Rusi. Uprostred sa nachádza rozložený letopočet 1939. Stuha má úzke zvislé červené, modré a biele prúžky. Na stužke sa môžu nachádzať bronzové, lipové ratolesti označujúce opakované udelenie.

## Iné projekty

## Externé odkazy
* Československý válečný kříž 1939 na *www.vyznamenani.net*
* Československý válečný kříž 1939 na *valka.cz*

## Zdroj

14140357
Pravé dvojklíčnolistové rastliny

**Pravé dvojklíčnolistové rastliny** (iné názvy: **eudikotyledony**, **trikolpátne**, **trikolpátne rastliny**, **vyššie dvojklíčnolistové**; lat. *Eudicotidae, Rosopsida, Tricolpates*) sú veľký taxón krytosemenných rastlín.

Skupina je veľmi pravdepodobne monofyletická. Spoločným znakom je tri- a viac aperturátny peľ s výnimkou niekoľkých čeľadí (preto je alternatívny názov trikolpátne rastliny).

## Systematika
Systém podľa APG IV.:
pravé dvojklíčnolistové rastliny (Eudicotidae):
*rad iskerníkotvaré (Ranunculales)
*rad proteotvaré (Proteales)
*rad kolesovcotvaré (Trochodendrales)
*rad krušpánotvaré (Buxales)
*jadrové pravé dvojklíčnolistové rastliny: 
**rad gunerotvaré (Gunnerales)
**rad diléniotvaré (Dilleniales) 
**superrosidy - delenie pozri v príslušnom článku
**superasteridy - delenie pozri v príslušnom článku; podľa novších údajov (stav 2021) je existencia tohto taxónu veľmi pochybná (pozri v článku superasteridy)

Jeden z možných kladogramov vyzerá takto:

## Referencie


Kategória:Pravé dvojklíčnolistové rastliny
Gualeguay

**Gualeguay** môže byť:

* argentínsky department, pozri Gualeguay (department)
* hlavné mesto daného departmentu, pozri Gualeguay (mesto)
* rieka v Argentíne, pozri Gualeguay (rieka)
Vodniatkovité

**Vodniatkovité** (*Hydatellaceae*) sú čeľaď patriaca do radu leknotvaré (*Nymphaeales)*. V súčasnosti je známy len jediný rod **vodniatka** (*Trithuria*, syn. *Hydatella*), ktorý je veľmi podobný jednoklíčnolistovým rastlinám, medzi ktoré bol do roku 2009 zaraďovaný. Do rodu patrí asi 10 druhov rastúcich v Indii, Austrálii, na Tasmánii a Novom Zélande.

## Charakteristika
Zástupcovia rodu vodniatka sú jednoročné alebo trváce vodné byliny s úzkymi "trávovitými" listami nakopenými v ružici. Jednožilové listy sú pod vodou alebo vyčnievajú nad hladinu. Kvety sú achlamydeické, drobné, v súkvetí hlávka,
s jedinou tyčinkou a jediným vrchným piestikom. Plodom je nažka (camara).

## Taxonómia
V minulosti boli rozlišované 2 rody *Trithuria* a *Hydatella*, čo spôsobilo tiež odlišnosť mien medzi vedeckým názvom čeľade a typového rodu. Rod *Hydatella* bol však opísaný až v roku 1904, kým rod *Trithuria* už v roku 1859. Názov čeľade bol odvodený od prvého z nich. Neskôr keď došlo k zlúčeniu rodov, názov čeľade už sa podľa nomenklatorických pravidiel zmeniť nemohol.

## Referencie


## Iné projekty

## Externé odkazy
* The Families of Flowering Plants: ''Hydatellaceae'' 
* Angiosperm Phylogeny

Kategória:Leknotvaré
Kategória:Vodné rastliny
Chitón (staroveké Grécko)

náhľad|Delfský vozataj odetý v iónskom chitóne, Archeologické múzeum v Delfách
**Chitón** () bol starogrécky spodný odev.

V starovekom grécku nepoznali spodnú bielizeň, okrem akejsi ženskej podprsenky a priesvitnej spodničky. V archaickom období ženy nosili peplos ale od klasického obdobia sa muži i ženy odievali väčšinou do chitónu, ktorý bol z obdĺžnikovej ľanovej alebo vlnenej látky.

Archaický peplos nebol nahradený okamžite a nosil sa aj keď už bol chitón (na Peloponéze sa nosil ešte v 5. storočí pred Kr.). Boli rôzne formy chitónu, medzi ktoré patril iónsky chitón vyrobený z obdĺžnikového kusa tkaniny s dvoma okrajmi prišitými k sebe do formy rúry, ktorý bol na ramenách a horných častiach paží zapnutý gombíkmi alebo niekoľkými malými sponkami. Prevísajúca látka sa vysúkala a v páse ju držal pásik (z látky či kože), čím sa vytvoril akýsi vak zvaný *kolpos*. Niekedy bol tiež priviazaný prekríženými šnúrkami vedúcimi od ramien k pásu.
 
[náhľad|vľavo|Obliekanie [Dóri|dórskeho chitónu]] 
Ženy okrem chitónu nosili niekedy priesvitnú spodničku a niečo ako podprsenku zvanú *stetodesmos* alebo *tainia* alebo tiež *strofion*. Bol to jednoduchý pás látky, ktorý zakryl prsia. Na vychádzky si na chitón obliekali himatión, čo bol dlhý plášť z ťažkej látky.
 
Mužský chitón sa v klasickom období podobal tomu ženskému. Tiež sa nosili rôzne typy iónskych chitónov a existovala aj mužská verzia dórskeho chitónu. Boli ale väčšinou kratšie bez prehybu, siahajúce len ku stehnám či kolenám a v ramenách boli zopnuté. Obmena dórskeho chitónu zvaný *exómis* (preč z ramena), bol zopnutý len na ľavom ramene a odhaľoval pravé rameno a hruď. Starší a bohatí mladší muži obvykle nosili dlhší chitón, ktorý siahal až po členky a bez opasku. Muži, ktorí sa venovali nejakej činnosti, nosili chitón dlhý po stehná (častejšie z vlny, ktorý bol teplejší a lacnejší). Do dlhého bieleho prepásaného chitónu sa obliekali vozataji (jazdci do krátkeho) počas jazdeckých pretekov, atléti pretekali nahí. Keď sa ochladilo i muži si na chitón obliekali himatión a príležitostne i šále a rôzne plášte.
 
Na vidieku roľníci (či otroci) často nosili odevy vyrobené zo zvieracej kože, akými boli *difthera* (kožený chitón) a *spolas* (kožené kabátce), a plášť z ovčej či kozej kože zvaných *baité* či *sisyra*, ktorý bol zhotovený i s chlpmi alebo vlnou. 
       
## Referencie

Kategória:Spoločnosť v starovekom Grécku
Kategória:Odevy
Lujza Izabela z Kirchbergu

**Lujza Izabela z Kirchbergu** (* 19. apríl 1772, Hachenburg, Nemecko† 6. január 1827, Viedeň, Rakúsko) bola rodom grófka Sayn-Wittgenstein-Hachenburg z Kirchbergu a sobášom s Fridrichom Viliamom nasavsko-weilburská kňažná.

## Manželstvo a rodina
31. júla 1788 sa v Hachenburg vydala za Fridricha Viliama, syna Karola Kristiána Nasavsko-weilburského a jeho manželky Karolíny Oranžsko-nasavskej. Karol Kristián 28. novembra 1788 zomrel a Fridrich Viliam sa stal kniežaťom.

Lujza Izabela a Fridrichom Viliam mali štyri deti:
* Viliam (* 14. jún 1792† 20. august 1839) ∞
** 1/ 1813 princezná Lujza Sasko-hildburghausenská (* 1794† 1825)
** 2/ 1829 princezná Pavlína Württemberská (* 1810† 1856)
* Augusta Lujza (* 5. január 1794† 11. apríl 1796)
* Henrietta (* 30. október 1797† 29. december 1829) ∞ 1815 arcivojvoda Karol Ľudovít Rakúsko-tešínsky (* 1771† 1847)
* Fridrich Viliam (* 15. december 1799† 6. január 1845) ∞ 1840 Anna von Vallyemare (* 1802† 1864)

## Referencie


## Externé odkazy
* Lujza Izabela z Kirchbergu

## Zdroj

Kategória:Princezné
Kategória:Nasavsko-weilburgská dynastia
Rožkatcotvaré

**Rožkatcotvaré** (*Ceratophyllales*) sú radom krytosemenných rastlín a zároveň sú považované za sesterskú vetvu pravých dvojklíčnolistových rastlín. Do radu patrí jediná čeľaď **rožkatcovité** (*Ceratophyllaceae*) s jediným druhom **rožkatec** (*Ceratophyllum*). Vo svete sa vyskytuje približne 6 druhov, z toho 2 na Slovensku.

## Charakteristika

Rožkatce sú trváce sladkovodné byliny, voľne sa vznášajúce vo vode (nie sú zakorenené v substráte). Namiesto koreňov sa niekedy rastliny prichytávajú o podklad pomocou premenených bočných vetiev, ktoré nahrádzajú pravé korene. Listy sú v praslene, 1- až 4-krát vidlicovito rozvetvené, bez prílistkov. Kvety sú jednopohlavné, veľmi nenápadné, jednotlivé v pazuchách listov. Samčie a samičie kvety sa obvykle striedajú po praslenoch. Okvetie je drobné, na báze zrastené, zelené, s neustáleným počtom okvetných lístkov (5–10). Okvetie niekedy býva interpretované ako súbor listencov. V samčích kvetoch je 10 alebo viac tyčiniek. Peľové zrná sú inaperturátne. Semenník je vrchný, gyneceum je monokarpné s apikálnou placentáciou. Vajíčka majú len 1 integument. Plodom je oriešok, niekedy interpretovaný ako nažka. Na povrchu orieška sú časté výrastky. Semená majú veľké embryo s dužinatými klíčnymi listami, endosperm a perisperm chýba.

## Taxonómia

Rod rožkatec (*Ceratophyllum*) bol v minulosti považovaný za leknotvarú rastlinu (Cronquistov systém). V systéme APG IV. je považovaný za sesterskú vetvy pravých dvojklíčnolistových rastlín.

## Referencie


Kategória:Vodné rastliny
Kategória:Krytosemenné rastliny
Kategória:Magnóliové
Miroslav Sopko

Mgr. **Miroslav Sopko** (* 25. január 1975, Michalovce) je slovenský učiteľ a politik. Od roku 2016 do roku 2020 bol poslancom Národnej rady SR.

## Životopis
V rokoch 19931998 vyštudoval na Pravoslávnej bohosloveckej fakulte a Fakulte humanitných a prírodných vied Prešovskej univerzity v Prešove (FHPV PU) v Prešove odbor učiteľ občianskej náuky, náboženskej výchovy a etiky. Od roku 1998 je zamestnaný na Základnej škole s materskou školou v Zalužiciach. V rokoch 2002 až 2007 si doplnil kvalifikáciu o predmety dejepis a geografia na FHPV PU a v rokoch 2006 - 2008 špecializovaným kvalifikačným štúdiom na Metodicko-pedagogickom centre v Prešove získal kvalifikáciu pre vyučovanie v predmete informatika. V roku 2010 sa stal členom Slovenskej komory učiteľov, kde v rokoch 2011 - 2016 pôsobil ako viceprezident. Je tvorcom webového portálu Občiankári.sk.

## Politické pôsobenie
Vo voľbách do NR SR v marci 2016 kandidoval na 9. mieste kandidátky hnutia OBYČAJNÍ ĽUDIA a nezávislé osobnosti (OĽANO), získal 6 734 preferenčných hlasov a získal mandát poslanca NR SR. V Národnej rade SR pôsobil ako člen Mandátového a imunitného výboru NR SR a Výboru NR SR pre vzdelávanie, vedu, mládež a šport.

Počas volieb do orgánov samosprávnych krajov, ktoré sa uskutočnili 4. novembra 2017, bol splnomocnencom volebnej koalície OĽANO, SaS, KDH a NOVA, ktorá podporila úspešného kandidáta Rastislava Trnku a získala v Košickom samosprávnom kraji 16 poslancov. V decembri 2017 sa stal podpredsedom poslaneckého klubu OĽANO.

## Referencie

## Externé odkazy
* Web Miroslava Sopka 
* Blog Miroslava Sopka na SME.sk
* Blog Miroslava Sopka na Denníku N
* Profil na stránke OĽaNO
* Profil na stránke NR SR

Kategória:Slovenskí politici
Kategória:Politici OĽaNO
Kategória:Poslanci NR SR (2016 – 2020)
Kategória:Slovenskí pedagógovia
Kategória:Absolventi Fakulty humanitných a prírodných vied Prešovskej univerzity v Prešove
Kategória:Osobnosti z Michaloviec
Don’t You Want Me

„**Don’t You Want Me**“ je singel britskej synthpopovej skupiny The Human League vydaný dňa 27. novembra 1981 ako štvrtý singel z ich tretieho štúdiového albumu *[[Dare (album)|Dare]]* (1981).

Skladba sa stala ich najznámejšou a komerčne najúspešnejšou a bola vianočným hitom na 1. mieste v Spojenom kráľovstve, kde sa dodnes predalo viac ako 1 560 000 kópií singla. Stal sa tak 23. najúspešnejším singlom v histórií UK Singles Chart. neskôr na tri týždne obsadil 1. miesto v americkom rebríčku Billboard Hot 100.

## Zoznam skladieb
### 7" verzia
#„Don’t You Want Me“ – 3:57
#„Seconds“ – 4:59

### 12" verzia
#„Don’t You Want Me“ – 3:57
#„Seconds“ – 4:59
#„Don’t You Want Me (Extended Dance Mix)“ – 7:30

## Pozície v rebríčkoch

## Coververzie
* Anglická popová speváčka Mandy Smith nahrala coververziu pod názvom „Don’t You Want Me Baby“, ktorá bola vydaná ako singel v máji 1989.
* Anglická rocková skupina The Farm nahrala coververziu tejto skladby, ktorá bola vydaná ako singel v októbri 1992.
* Švédska eurodance skupina Alcazar nahrala coververziu, ktorá bola vydaná ako singel v máji 2002, z ich albumu *[[Casino (album)|Casino]]*.

## Referencie

## Zdroj

Kategória:The Human League
Kategória:Single Virgin Records
Kategória:Single RCA Records
Kategória:Single z 1981
Kategória:Single z 1989
Kategória:Single z 1992
Kategória:Single z 2002
Fabidy

**Fabidy** (lat. *Fabidae*) alebo **pravé rosidy I**  sú taxón rosidových krytosemenný rastlín. 

Delia sa takto:

Fabidy:
*rad jarmovcotvaré (Zygophyllales)
*rastliny viažuce dusík:
**rad bôbotvaré (Fabales)
**rad ružotvaré (Rosales)
**rad bukotvaré(Fagales)
**rad tekvicotvaré (Cucurbitales)
*Celastrales-Oxalidales-Malpighiales (COM) - podľa niektorých názorov patrí pod malvidy alebo medzi fabidy a malvidy

## Referencie

Kategória:Fabidy
COM vetva

**COM vetva** (iné názvy: **COM**, **(vetva/vývojová vetva) Celastrales-Oxalidales-Malpighiales**; angl. *COM-clade*) je v novších systémoch taxón (klád) rosidových krytosemenný rastlín.  Tvoria ho tri rady; podľa latinských názvov týchto radov dostal taxón aj svoje meno: C = *[[Bršlencotvaré|Celastrales (bršlencotvaré)]]*, O = *[[Kysličkotvaré|Oxalidales (kysličkotvaré)]]*, M = *[[Malpígiotvaré|Malpighiales (malpígiotvaré)]]*. 

## Systematika
### Zaradenie v systéme
Presné vývojové vzťahy medzi COM vetvou k inými taxónmi v rámci rosidov sú sporné. V súčasnosti (stavu okolo roku 2020):
* časť autorov zaraďuje COM vetvu do taxónu fabidy alebo ako sesterský taxón taxónu fabidy; 
* iná (zrejme väčšia) časť autorov ho naopak zaraďuje do taxónu malvidy alebo ako sesterský taxón taxónu malvidy; 
* iná časť autorov ho zaraďuje niekde medzi fabidy a malvidy. 
Pomerne rozšírený je názor, že COM vetva je výsledkom hybridizácie fabidov a malvidov.

APG IV zaraďuje COM vetvu do fabidov, ale na inom mieste v texte je poznámka "umiestnenie neisté". 

### Vnútorná systematika
Systém vyzerá nasledovne:
COM vetva/(vetva) Celastrales-Oxalidales-Malpighiales:
*rad kysličkotvaré (Oxalidales)
*rad bršlencotvaré (Celastrales)
*rad malpígiotvaré (Malpighiales)
Podľa systému APG IV uvedené tri rady spolu zahŕňajú 45 čeľadí.

COM vetva sa spravidla považuje za monofyletický taxón, ale v niektorých novších prácach sa ukazuje, že minimálne niektoré menšie časti COM vetvy (v jej súčasnom ponímaní) možno vývojovo patria úplne mimo tejto skupiny.

Presné vzájomné vzťahy troch radov, ktoré COM vetvu tvoria, sú sporné. Napríklad APG IV uvádza kysličkotvaré ako sesterský taxón malpígiotvarých (preto je aj názov celého taxónu utvorený v poradí C-O-M), ale novšie práce uvádzajú ako sesterský taxón malpígiotvarých bršlencotvaré. 

## Zdroje

*Stevens, P. F. (2001 onwards). Angiosperm Phylogeny Website. Version 14, July 2017 [and more or less continuously updated since]." http://www.mobot.org/MOBOT/Research/APweb/orders/zygophyllalesweb.htm#rosids, prístup 13.3.2021
*Angiosperm Phylogeny Group (2016), "An update of the Angiosperm Phylogeny Group classification for the orders and families of flowering plants: APG IV" (PDF), Botanical Journal of the Linnean Society, 181 (1): 1–20, doi:10.1111/boj.12385, prístup: 13.3.2021
*
*
*Valencia-D J, Murillo-A J, Parra-O C, Neubig KM. 2020. Complete plastid genome sequences of two species ofthe Neotropical genusBrunellia(Brunelliaceae).PeerJ8:e8392 https://peerj.com/articles/8392.pdf 

Kategória:COM
Malvidy

**Malvidy** (lat. *Malvidae*) alebo **pravé rosidy II**  sú monofyletický taxón, zaraďovaný v APG IV do skupiny rosidy patriacej do krytosemenných rastlín.

## Systematika
malvidy:
*(bez mena)
**rad pakostotvaré (Geraniales)
**rad myrtotvaré (Myrtales)
*(bez mena)
**rad kamenicotvaré (Crossosomatales)
**(bez mena)
***rad pikramniotvaré (Pricramniales)
***(bez mena)
****rad mydlovníkotvaré (Sapindales)
****(bez mena)
*****rad huerteotvaré (Huerteales)
*****(bez mena)
******rad kapustotvaré (Brassicales)
******rad slezotvaré (Malvales)

Uvedené rady podľa APG IV spolu obsahujú 60 čeľadí.

## Referencie

Kategória:Malvidy
Haldex Traction

**Haldex Traction AB** je divízia Haldex Group, ktorú vo februári 2011 nadobudla americká spoločnosť BorgWarner. Špecializuje sa na vývoj a výrobu inteligentného pohonu všetkých kolies (AWD). Od uvedenia 1. generácie pohonu Haldex v roku 1998 vytvorila táto spoločnosť niekoľko ďalších generácií pohonu. Dňa 17. decembra 2010 ohlásila spoločnosť BorgWarner, že podpísala dohodu o kúpe divízie Traction systems skupiny Haldex Group.

## História
### Prvá generácia (1998)
Prvá generácia mala svoju premiéru v automobiloch Audi TT, Audi S3 8L a VW Golf IV s elektronicky riadeným mechanicko-hydraulickým konceptom pohonu všetkých kolies. Ten pripája pohon zadných kolies vtedy, keď sa zníži priľnavosť predných kolies.

### Druhá generácia (2001)
Druhá generácia je elektronicky riadeným permanentným pohonom všetkých kolies s diferenciálom Haldex, ktorý počíta, koľko výkonu môže poslať na kolesá zadnej nápravy. Diferenciál Haldex automaticky posiela výkon na predné i zadné kolesá podľa aktuálnej priľnavosti, pričom pri dobrej adhézii smeruje 95% výkonu na kolesá prednej nápravy.

### Tretia generácia (2006)
Tretia generácia mala premiéru v automobile Land Rover Freelander 2. S vylepšenými schopnosťami sa zameriava na poskytnutie okamžitej reakcie v teréne.

### Štvrtá generácia (2007)
Automobilka Saab uviedla kombináciu pohonu Haldex vo svojom modeli Saab 9-3 Turbo-X koncom roka 2007 pod názvom XWD (Cross-Wheel Drive).

### Piata generácia (2009)
Dňa 16. apríla 2009 oznámil Haldex dohodu s Volkswagen Group, že poskytne Volkswagenu nový AWD systém pre ich novú modulárnu platformu z roku 2012. Nová, piata generácia, je zameraná na zjednodušenie integrácie do pohonného ústrojenstva.

## Automobily s pohonom Haldex
* Audi A3, TT – „quattro“, S3, TTS, TTRS
* Bugatti Veyron
* Range Rover Evoque
* Opel Insignia (2.0T, 2.0CDTi a 2.8 V6)
* Volvo V40 Cross Country, S60, V60, XC60, V70, XC70, S80, XC90, S90, V90, S60 Cross Country, V60 Cross Country, V90 Cross Country
* Lamborghini Aventador
* Seat Alhambra, Altea XL Freetrack, Leon, Seat Ateca
* Škoda Yeti, Octavia II, Octavia III, Superb II, Superb III, Kodiaq, Karoq
* Saab 9-3 XWD; Saab 9-3X; Saab 9-5 XWD (2.0 T a 2.8 V6)
* VW Golf, Passat B8, Sharan, Caddy, Bora, Tiguan, Transporter T5, Golf 7 R – „4MOTION“
* Ford Kuga

## Referencie

## Zdroj

Kategória:Volkswagen Group
Kategória:Pohony automobilov
Brother Louie

„**Brother Louie**“ je skladba a zároveň prvý singel nemeckej synthpopovej skupiny Modern Talking z ich tretieho štúdiového albumu *[[Ready for Romance]]*. Skladba bola vydaná ako singel dňa 27. januára 1986. Dňa 3. marca 1986 dosiahla 1. miesto v Nemecku. Celkovo sa udržala štyri týždne na 1. mieste a 17 týždňov v rebríčku. V Spojenom kráľovstve dosiahla 4. miesto v rebríčku UK Singles Chart a za predaj viac ako 250 000 kusov singlu získala skupina striebornú platňu, rovnako ako vo Francúzsku.

V roku 1998 vydala skupina upravenú verziu tejto skladby v štýle eurodance s názvom „Brother Louie ’98“, ktorá bola tiež úspešná. Vo Francúzsku získala zlatú platňu za predaj viac ako 250 000 kusov singlu. Na skladbe repovými vokálmi spolupracoval Eric Singleton.

## Zoznam skladieb
### Nemecko
;12" maxi
#„Brother Louie“ (Special Long Version) - 5:20
#„Brother Louie“ (Instrumental) - 4:06

;7" single
#„Brother Louie“ - 3:41
#„Brother Louie“ (Instrumental) - 4:06

### Spojené kráľovstvo
;12" maxi
#„Brother Louie“ (Special Long Version) - 5:15
#„Doctor for My Heart“ - 3:16
#„Brother Louie“ (Instrumental) - 4:06

;7"
#„Brother Louie“ - 3:41
#„Brother Louie“ (Instrumental) - 4:06

## Pozície v rebríčkoch

## Referencie

## Zdroj

Kategória:Modern Talking
Kategória:Single z 1986
Kategória:Single z 1998
Kategória:Synthpopové piesne
Superrosidy

**Superrosidy** sú monofyletický taxón patriaci do pravých dvojklíčnolistových rastlín. Patrí medzi ne viac ako 88 000 druhov, čo predstavuje viac ako štvrtinu všetkých krytosemenných rastlín.

## Systematika
superrosidy:
*rad lomikameňotvaré (Saxifragales)
*rosidy

Taxón superrosidy sa podľa APG IV delí na 18 radov a 155 čeľadí, pričom všetky rady okrem jedného spadajú do taxónu rosidy.

## Referencie

*

Kategória:Superrosidy
Superasteridy

**Superasteridy** sú sporný taxón pravých dvojklíčnolistových krytosemenných rastlín. Delí sa (podľa systému APG IV) na 20 radov a 146 čeľadí.

## Systematika
superasteridy:
*rad dráčovcotvaré (Berberidopsidale)
*(bez mena)
**rad santalotvaré (Santales)
**(bez mena)
***rad klinčekotvaré (Caryophyllales)
***asteridy
Vyššie je uvedená systematika podľa APG IV (2016). Existencia tohto taxónu je v súčasnosti veľmi pochybná (stav 2021) a presné skutočné umiestnenie jeho jednotlivých častí vo vývojovom strome dvojklíčnolistových rastlín je sporné. 

## Referencie

Kategória:Superasteridy
Karol Ľudovít Bádenský

**Karol Ľudovít Bádenský** (* 14. február 1755, Karlsruhe, Rímsko-nemecká ríša† 16. december 1801, Pforzheim) bol bádenský princ a následník bádenského markgrófstva.

## Životopis
Narodil sa ako syn Karola Fridricha a Karolíny Lujzy Hesensko-darmstadtskej, dcéry Ľudovíta VIII. Hesensko-darmstadského.

Bol popisovaný ako tlstý a chorľavý.

15. júla 1775 sa oženil so svojou sesternicou Amáliou Hesensko-darmstadtskou, dcérou Ľudovíta IX. Hesensko-darmstadského.

V roku 1801 navštívil spolu s manželkou ich dcéru Lujzu, ruskú cárovnu. Na spiatočnej ceste navštívili ešte dcéru Frederiku, švédsku kráľovnu. Tu dostal 15. decembra na zámku Gripsholm mozgovú porážku a po dvanásťhodinovom bezvedomí 16. decembra zomrel.

## Deti
* Katharina Amalie Christiane (* 13. júl 1776† 26. október 1823)  
* Karolína Frederika (* 13. júl 1776† 13. november 1841) ∞ 1797 bavorský kráľ Maxmilián I. Jozef (* 1756† 1825)
* Lujza (* 24. január 1779† 16. máj 1826) ∞ 1793 ruský cár Alexander I. (* 1777† 1825)
* Frederika Dorotea (* 12. marec 1781† 25. september 1826) ∞ 1797 švédsky kráľ Gustáv IV. Adolf (* 1778† 1837)
* Mária Alžbeta (* 7. september 1782† 29. apríl 1808) ∞ 1802 braunschweigský vojvoda Fridrich Viliam Braunschweigsko-wolfenbüttelský (* 1771† 1815)
* Karl Friedrich (* 13. september 1784† 1. marec 1785)
* Karol Ľudovít (* 8. jún 1786† 8. december 1818) ∞ 1806 Stéphanie de Beauharnais (* 1789† 1860)
* Vilhelmína Lujza (* 10. september 1788 † 27. január 1836) ∞ 1804 hesenský veľkovojvoda Ľudovít II. (* 1777† 1848)

Zomrel pred svojim otcom a tak nikdy nevládol, ale vďaka sobášom svojich detí je predkom členov mnohých európskych panovníckych rodov. K jeho potomkom patria aj rakúsky cisár František Jozef I. a jeho manželka Alžbeta Bavorská, ruský cár  Mikuláš II. a jeho manželka Alix Hesensko-darmstadtská a súčasní panovníci dánska kráľovná Margaréta II., švédsky kráľ Karol XVI. Gustáv, monacký knieža Albert II., belgický kráľ Filip, španielsky kráľ Filip VI. či Philip, vojvoda z Edinburghu, manžel britskej kráľovnej Alžbety II.

## Referencie


## Iné projekty

## Zdroj

Kategória:Princovia
Kategória:Osobnosti z Karlsruhe
Kategória:Rytieri Radu čiernej orlice
Kategória:Nositelia Radu svätého Alexandra Nevského
Kategória:Rytieri Radu svätého Andreja
Lamiidy

**Lamiidy** (lat. *Lamiidae*) alebo staršie **(pravé) asteridy I** sú taxón asteridov. Podľa systému APG IV doň patrí 8 radov a 41 čeľadí, z ktorých mnohí zástupcovia patria na Slovensku aj na celom svete medzi liečivé rastliny.

## Systematika podľa APG IV
lamiidy:
*rad ikacinotvaré (Icacinales)
*(bez mena)
**rad meteniusotvaré (Metteniusales)
**(bez mena)
***rad garyotvaré (Garryales)
***(bez mena)
****rad horcotvaré (Gentianales)
****rad borákotvaré (Boraginales)
****rad váliotvaré (Vahliales)
****rad ľuľkotvaré(Solanales)
****rad hluchavkotvaré (Lamiales)
                                      
## Referencie

Kategória:Lamiidy
Campanulidy

**Campanulidy** [vyslov: kampanulidy] alebo staršie **(pravé) asteridy II** sú taxón asteridových krytosemenný rastlín. Patrí doň podľa systému APG IV 7 radov a 29 čeľadí, z ktorých mnohí zástupcovia patria na Slovensku aj na celom svete medzi liečivé rastliny. Zástupcovia campanulidov, hlavne z čeľade astrovité, majú značný podiel zastúpenia v slovenskej flóre. 

## Systematika podľa APG IV
campanulidy:
*rad cezmínotvaré (Aquifoliales)
*(bez mena)
**rad astrotvaré (Asterales)
**rad eskalóniotvaré (Escalloniales)
**(bez mena)
***rad bruniotvaré (Bruniales)
***(bez mena)
****rad mrkvotvaré (Apiales)
****(bez mena)
*****rad pažidelníkotvaré (Paracryphiales)
*****rad štetkotvaré (Dipsacales)
                                                                                  
## Referencie

Kategória:Campanulidy
Malpígiotvaré

**Malpígiotvaré** alebo [asi nesprávne] **malpigiotvaré** (*Malpighiales*) je rad krytosemenných rastlín, do ktorého patrí približne 16&nbsp;000 druhov, čo predstavuje približne 7,8% pravých dvojklíčnolistových rastlín.

## Taxonómia
Rad malpígiotvaré sa  delí na 16 kládov (vetiev) a 42 menších skupín, ktoré sa v závislosti od systému klasifikujú ako čeľade. V systéme APG IV je rozlišovaných 36 čeľadí.

## Fylogenéza

## Referencie


Kategória:Malpígiotvaré
Štátny znak Severného Macedónska

thumb|Štátny znak Macedónska
**Štátny znak [[Severné Macedónsko|Macedónska]]** má dizajn podobný bývalým sovietskym znakom. Štátny znak totiž vychádza zo štátneho znaku dnes už zaniknutej Macedónskej socialistickej republiky, ktorá bola súčasťou Juhoslovanskej socialistickej federatívnej republiky. Do 16. novembra 2009 bola na štátnom znaku ešte stále červená hviezda.

## Popis
Na štátnom znaku sa nachádzajú symetrické pšeničné vence spolu s listami tabaku a makovicami. Dole sú previazané stuhou s národnými motívmi. Spoločne obklopujú modré macedónske hory a pod nimi tečie vlnitá rieka. Nad horami vychádza zlaté slnko, ktoré má 8 lúčov, toto slnko je aj na štátnej vlajke.

## Zdroj
* 
*Government adopts draft-law on new Macedonia's coat of arms – vlada.mk
*Macedónsko nebude mať v znaku komunistickú hviezdu – svet.sme.sk

Severné Macedónsko
Kategória:Severné Macedónsko
Luján

**Luján** môže byť:

* mesto v argentínskej provincii Buenos Aires, pozri Luján (mesto)
* partido v argentínskej provincii Buenos Aires, pozri Luján (partido)
* rieka  v argentínskej provincii Buenos Aires Luján (rieka)

## Pozri aj
* Luján de Cuyo
Gualeguaychú

**Gualeguaychú** môže byť:

* mesto v Argentíne, pozri Gualeguaychú (mesto)
* department v argentínskej provincii Entre Ríos, pozri Gualeguaychú (department)
* rieka v Argentíne, pozri Gualeguaychú (rieka)
Strieborný kríž Žilinskej diecézy

náhľad|Strieborný kríž Žilinskej diecézy
náhľad|Reverz vyznamenania s menom laureáta, dátumom udelenia a matričným číslom
**Strieborný kríž Žilinskej diecézy** je vyznamenanie Žilinskej diecézy založené Tomášom Galisom, diecéznym biskupom v roku 2018 pri príležitosti 10. výročia zriadenia diecézy. Vyznamenanie je zriadené v jedinej triede a všetci laureáti sú zapísaní do osobitnej matriky. Prvý krát bolo vyznamenanie udelené 9. februára 2018.

## Špecifikácia
Vyznamenanie pozostáva z medaily priemeru 70 mm a nositeľnej miniatúry priemeru 13 mm. Každé vyznamenanie nesie na reverze okrem názvu tiež meno laureáta, dátum udelenia a matričné číslo, ktoré sa zhoduje s číslom príslušného dekrétu.
* Autor návrhu a koncepcie vyznamenania: Mgr. Ing. Marek Sobola, PhD.
* Sadrový model: Branislav Ronai, ateliér Mincovne Kremnica
* Razba: Mincovňa Kremnica
* Materiál: Striebro (Ag)

## Laureáti

### Ocenenia 9. februára 2018
* Alois Kothgasser, emeritný arcibiskup arcidiecézy Salzburg (Rakúsko)
* Ludwig Schwarz, emeritný biskup diecézy Linz (Rakúsko)
* Don Luciano Cappelli, kňaz diecézy Crema (Taliansko)
* vsdp. Mgr. Ivan Mahrik, farár Farnosti Korňa
* Ing. Anton Barcík, generálny riaditeľ Považskej cementárne Ladce
* Mgr. Peter Birčák, riaditeľ Diecéznej charity Žilina
* Ing. Anna Kondelová, PhD. a Ing. Emil Kondela, Žilina
* Ing. Mgr. Miriam Janegová, riaditeľka diecézneho školského úradu v Žiline
* Mgr. Juliana Burschiková, pedagogička
náhľad|Kompletné vyznamenanie s bianco dekrétom

## Referencie

Kategória:Žilinská diecéza
Kategória:Kresťanské ocenenia
Kategória:Slovenské ocenenia
Pollis (sochár)

**Pollis** alebo **Pollias** () bol grécky sochár v 4. storočí pred Kr.
 
Grécky sochár Pollis je v Plíniovej prírodopisnej encyklopédii *Naturalis historia* uvedený medzi umelcami (bronziarmi), ktorí boli autori sôch športovcov, ozbrojených mužov, poľovníkov a obetovníkov.

Je možné, že tu ide o totožného muža, ktorého rímsky spisovateľ Vitruvius zaradil k menej slávnym autorom kníh o tradíciach a zákonoch symetrie (*praecepta symmetriarum*). Na aténskej Akropole boli objavené i poškodené nápisy na dvoch podstavcoch so signatúrou Πολ[....]Pol[lias?], datované do rozhrania 6. a 5 . storočia pred Kr., ktoré sa mohli týkať tohto umelca, predpokladalo sa tiež, že tento Pollias bol otcom slávneho keramikára Euthymida, ale tieto hypotézy nebolo možné preukázať. Avšak podľa toho, ako je Pollis vo Vitruviovom diele *De architectura* chronologicky uvedený, nemožno dobu jeho činnosti určiť skôr ako do 4. storočia pred Kr. 

## Referencie a bibliografia

 
Kategória:Sochári starovekého Grécka
Zárate

**Zárate** môže byť:

* mesto v Argentíne, pozri Zárate (mesto)
* okres (partido) v argentínskej provincii Buenos Aires, pozri Zárate (partido)
* dedina v Španielsku v obci Zuya, pozri pod Zuya

## Pozri aj
*Zarate
Zoznam miest v Argentíne podľa počtu obyvateľov

náhľad|Buenos Aires
 

náhľad|Mendoza
náhľad|La Plata
náhľad|Salta
náhľad|Santa Fe
náhľad|San Juan

**Zoznam miest v Argentíne podľa [[Počet obyvateľov|počtu obyvateľov]]** (údaje k roku 2010) podľa údajov sčítania ľudu z roku 2010.

**Zoznam metropolitných oblastí v Argentíne podľa [[Počet obyvateľov|počtu obyvateľov]]** (údaje k roku 2017) podľa aktuálnych štatistických údajov.

                    

## Referencie

## Zdroj
* Aglomerácie v Argentíne s počtom obyvateľov

Argentína
Mestá v Argentíne
Kategória:Demografia Argentíny
Gallegos

**Gallegos** môže byť:

* rieka v Argentíne, pozri Gallegos (rieka)
* obec v Španielsku v provincii Segovia, pozri Gallegos (Segovia)

## Pozri aj
* Río Gallegosmesto v Argentíne
Baltimora

**Baltimora** bol taliansky hudobný projekt aktívny v 80. rokoch. Často je v USA a Spojenom kráľovstve označovaný ako one-hit wonder, a to predovšetkým pre úspech skladby „Tarzan Boy“. Táto skladba sa umiestnila v prvej päťke v hudobných rebríčkoch v krajinách ako Nemecko, Švajčiarsko, Rakúsko, Švédsko, Francúzsko, Holandsko či Nórsko.

## Štúdiový personál
***Maurizio Bassi** štúdiový aranžment, hudobník, producent, textár (Miláno, Taliansko).
***Naimy Hackett** Vokalistka a skladateľka v anglickom jazyku (New York, Long Island).
***Gaetano Leandro** taliansky popový klávesista,známy spoluprácou s americkou speváčkou Amii Stewart.
***Giorgio Cocilovo** (* 1956), taliansky jazz fusion gitarista a hudobný učiteľ (Miláno).
***Claudio Bazzari** (* 12. september 1949) taliansky bluesový a country rytmický gitarista.
***Pier Michelatti** taliansky štúdiový basgitarista.
***Dino D'Autorio** (* 1. február 1954) taliansky popový, rockový, jazzový, funkový a bluesový basgitarista a hudobný učiteľ.
***Gabriele "Lele" Melotti** (* 20. september 1953) taliansky štúdiový bubeník.

## Štýl
Hudobný štýl projektu je označovaný ako italo disco a niekedy ako new wave, vrátane ich prvého albumu *Living in the Background*.

## Diskografia
### Štúdiové albumy
* *[[Living in the Background]]* (1985) 
* *[[Survivor in Love]]* (1987)

### Single
* „Tarzan Boy“ (1985)
* „Living in the Background“ (1985)
* „Woody Boogie“ (1985) 
* „Juke Box Boy“ (1985) 
* „Key Key Karimba“ (1987) 
* „Survivor in Love“ (1987) 
* „Global Love“ (Con Linda Wesley) (1987)
* „Call Me in the Heart of the Night“ (1987)

## Referencie

## Zdroj

Kategória:Hudobné skupiny z 1985
Kategória:Talianske dance hudobné skupiny
Kategória:Italodisco hudobné skupiny
Kategória:New wave hudobné skupiny
Augustín Langhoffer

Doc. Dr. phil. **Augustín Langhoffer** (, * 17. apríl 1861, Kysáč† 28. marec 1940, Záhreb) bol zaslúžilý chorvátsky zoológ a entomológ slovenského pôvodu.

## Život
Augustín Langhoffer sa narodil 17. apríla 1861 v Kysáči, v rodine Jána Tobiáša Langhoffera (ktorý bol učiteľom v Kysáči) a Emílii, rod. Reiszovej. Jeho brat, Karol Langhoffer (1858), bol kysáčskym evanjelickým kňazom. Základnú školu vychodil pravdepodobne v rodisku, kde jeho otec bol učiteľom a gymnázium v Novom Sade, Osijeku a v Sarvaši (v Chorvátsku). Študovať začal na Prírodovedeckej fakulte v Záhrebe a svoje štúdium ukončil vo Viedni. V roku 1888 promoval v Jene a jeho dizertačná práca niesla názov *Beiträge zur Kenntnis der Mundteile der Dipteren*. Po ukončení štúdia pracoval ako stredoškolský učiteľ na gymnáziu v Rijeke, na Námorno-obchodnej škole v Bakre a na gymnáziách v Senji, Osijeku a v Záhrebe. V roku 1895 sa habilitoval v odbore entomológia na Filozofickej fakulte Univerzity v Záhrebe a bol mu udelený titul docent.

## Činnosť
Langhoffer začal prednášať na Filozofickej fakulte v Záhrebe v roku 1895 entomológiu a od roku 1901 do 1927 prednášal aj iné predmety zo zoológie na tej istej fakulte. V roku 1901 sa stal riaditeľom Zoologického oddelenia Chorvátskeho národného múzea v Záhrebe. Na novootvorenej Lekárskej fakulte v Záhrebe v r. 1918 bol poverený prednášať všeobecnú biológiu a v tom istom roku prednášal aj na Lesníckej akadémii v Záhrebe. V rokoch 1919 až 1929 vyučoval poľnohospodársku a lesnícku entomológiu na Poľnohospodárskej a lesníckej fakulte v Záhrebe, hoci už v r. 1927 odišiel do dôchodku. Ako zoológ sa Langhoffer zaoberal prevažne entomológiou a študoval dvojkrídlovce (*Diptera*) a blanokrídlovce (*Hymenoptera*) - ich morfológiu, najmä ich ústne ústrojenstvo. Tiež sa zaoberal aj štúdiom pôdnej a vodnej fauny a ako prvý sa začal dôkladne venovať výskumom fauny chorvátskych jaskýň.

## Tvorba
Augustínovi Langhofferovi patrí v chorvátskej zoológii a entomológii čestné miesto. Publikoval viac než 330 vedeckých a odborných článkov, tuctu článkov z oblasti všeobecnej a aplikovanej entomológie, zoológie, ochrany prírody, ekológie, zdravia, poľovníctva a rybolovu, zoologickej nomenklatúry, atď. V tejto oblasti vyniká jeho zoznam 751 druhov chrobákov v Chorvátsku, popis 260. druhov bzdôch (*Heteroptera*) či články o cikádach (*Cicadina*). Zoskupil zbierku približne 15 000 chorvátskych dvojkrídlovcov - opísal 1321 druhov dvojkrídlovcov z 50 čeľadí a tým uverejnil dosiaľ najkompletnejší zoznam tohto hmyzu v Chorvátsku. Tiež opísal aj 102 druhov lykožrútov (*Scolytidae*) Chorvátska. V r. 1904 uverejnil opis rýb chorvátskej fauny. Tiež sa zaujímal aj o vtáctvo a zaoberal sa aj problémom sušenia dubových lesov v Chorvátsku. Napísal niekoľko učebníc.

## Ocenenia
* 1925 - Kráľovský rad svätého Sávy III. triedy
* Čestný člen Chorvátskej prírodovedeckej spoločnosti
* Jeho menom sú nazvané rôzne druhy hmyzu, ako napr. najväčší chrobák svojho druhu v Chorvátsku *Anophthalmus langhofferi*.

## Referencie

Kategória:Chorvátski zoológovia
Kategória:Chorvátski entomológovia
Služba zahraničnej rozviedky Ruskej federácie

náhľad|Znak Služby zahraničnej rozviedky
**Služba zahraničnej rozviedky Ruskej federácie** () je ruská spravodajská agentúra s vonkajším poľom pôsobnosti. Predchodcom SVR RF bola do decembra 1991 1. správa KGB. Sídlo SVR sa nachádza v rajóne Jasenevo v Moskve.

## Referencie


## Pozri aj
* Federálna bezpečnostná služba Ruskej federácie
* KGB

## Externé odkazy
* 

Kategória:Ruské spravodajské služby
Neuquén (mesto)

**Neuquén** je hlavné mesto provincie Neuquén v Argentíne. Leží v centrálnej časti krajiny na sútoku riek Neuquén a Limay. Pri sčítaní ľudu v roku 2010 malo mesto 231 198 obyvateľov (bez predmestí). V súčasnosti sa počet obyvateľov celej metropolitnej oblasti Neuquén udáva na 386 800 ľudí. Neuquén je tak najväčšie mesto celej Patagónie. Mesto bolo založené v roku 1904. Je najmladšie hlavné mesto provincie v Argentíne.

## Referencie

## Iné projekty

## Externé odkazy
* Stránka mesta 

Kategória:Mestá v provincii Neuquén
Bahía Blanca (mesto)

**Bahía Blanca** je prístavné mesto nachádzajúce sa v provincii Buenos Aires v Argentíne. Leží na pobreží pri Atlantickom oceáne (Argentínske more) v južnej časti provincie Buenos Aires. V slovenskom jazyku názov mesta znamená *Biela zátoka*. Pri sčítaní ľudu v roku 2010 malo mesto 291 327 obyvateľov (bez predmestí). V súčasnosti sa počet obyvateľov celej metropolitnej oblasti Bahía Blanca udáva na 297 900 ľudí. Mesto bolo založené v roku 1828 ako pevnosť, ktorá slúžila na ochranu pred nájazdmi indiánov.

## Referencie

## Iné projekty

## Externé odkazy
* Stránka mesta

Kategória:Mestá v provincii Buenos Aires
Paraná (mesto)

**Paraná** je hlavné mesto provincie Entre Ríos v Argentíne. Leží na východnom brehu rieky Paraná hneď oproti mestu Santa Fe. Pri sčítaní ľudu v roku 2010 malo mesto 247 139 obyvateľov (bez predmestí). V súčasnosti sa počet obyvateľov celej metropolitnej oblasti Paraná udáva na 285 700 ľudí. Mesto bolo založené v roku 1730. V súčasnosti slúži ako významný riečny prístav, cez ktorý sú vyvážané produkty z celej oblasti.

## Referencie

## Iné projekty

## Externé odkazy
* Stránka mesta 

Kategória:Mestá v provincii Entre Ríos
Bahía Blanca

**Bahía Blanca** môže byť:

*mesto v provincii Buenos Aires v Argentíne, pozri Bahía Blanca (mesto)
*správna jednotka (partido) v provincii Buenos Aires v Argentíne, pozri Bahía Blanca (partido)
*záliv v provincii Buenos Aires v Argentíne, pozri Bahía Blanca (záliv)
Martinská ulica (Žilina)

**Martinská ulica** je ulica v Žiline na sídlisku Vlčince.

Vznikla na prelome sedemdesiatych a osemdesiatych rokov 20. storočia pri výstavbe panelového sídliska. Nachádzajú sa na nej výlučne panelové domy. Je pomenovaná po okresnom meste Martin. Na ulici sa nachádza iba jedna základná škola.

## Priebeh
Ulica začína na križovatke s ulicou Matice slovenskej a pokračuje juhovýchodným smerom. Po 150 metroch sa stáča v pravom uhle, kde do nej ústi Gemerská ulica,  a pokračuje asi 240 metrov až ku križovatke s Kubínskou ulicou, kde končí. 

## Blízke ulice
* Matice slovenskej
* Popradská
* Gemerská
* Kubínska

## Pozri aj
* Zoznam ulíc a námestí v Žiline

## Referencie

Kategória:Ulice v Žiline
Kategória:Pomenovania podľa Martina
Paranã

**Paranã** môže byť:

* obec v štáte Tocantins v Brazílii, pozri Paranã (Tocantins)
* rieka v štátoch Goiás a Tocantins v Brazílii, pozri Paranã (rieka)

## Pozri aj
* Paraná
* Alto Paraná
Formosa (mesto)

**Formosa** je hlavné mesto provincie Formosa v Argentíne. Leží v severnej časti krajiny na hraniciach s Paraguajom, od ktorého ho oddeľuje rovnomenná rieka. Pri sčítaní ľudu v roku 2010 malo mesto 222 226 obyvateľov (bez predmestí). V súčasnosti sa počet obyvateľov celej metropolitnej oblasti Formosa udáva na 249 800 ľudí. Formosa slúži ako dôležitý riečny prístav, cez ktorý sa vyváža podstatná časť regionálnej produkcie, ktorá smeruje cez rieky Paraguay a následne Paraná do ostatných častí štátu a do zahraničia. Mesto bolo založené v roku 1879.

## Referencie

## Iné projekty

## Externé odkazy
* Stránka mesta

Kategória:Mestá v provincii Formosa
Río Cuarto (mesto)

**Río Cuarto** je mesto nachádzajúce sa v provincii Córdoba v Argentíne. Leží v centrálnej časti krajiny. Pri sčítaní ľudu v roku 2010 malo mesto 157 010 obyvateľov (bez predmestí). V súčasnosti sa počet obyvateľov mesta aj s predmestiami udáva na 178 800 ľudí. Mesto bolo založené v roku 1786. Mesto je významným poľnohospodárskym centrom.

## Referencie

## Iné projekty

## Externé odkazy
* Stránka mesta

Kategória:Mestá v provincii Córdoba (Argentína)
San Nicolás de los Arroyos

**San Nicolás de los Arroyos** je mesto nachádzajúce sa v provincii Buenos Aires v Argentíne. Leží na brehu rieky Paraná na severnom okraji provincie Buenos Aires zhruba 230 km od mesta Buenos Aires. Pri sčítaní ľudu v roku 2010 malo mesto 133 602 obyvateľov (bez predmestí). V súčasnosti sa počet obyvateľov celého mesta aj s predmestiami udáva na 140 400 ľudí. Mesto bolo založené v roku 1748.

## Referencie

## Iné projekty

## Externé odkazy
* Stránka mesta

Kategória:Mestá v provincii Buenos Aires
Pilar (Buenos Aires)

**Pilar** je mesto nachádzajúce sa v provincii Buenos Aires v Argentíne. Leží v severnej časti provincie Buenos Aires a východnej časti krajiny. Je predmestím hlavného mesta Argentíny Buenos Aires a tvorí tak súčasť tzv. Metropolitnej oblasti Buenos Aires (Gran Buenos Aires). Pri sčítaní ľudu v roku 2010 malo mesto 296 826 obyvateľov. Pilar bolo založené v roku 1755. V poslednom období sa mesto stalo cieľom vyššej argentínskej vrstvy. Vybudovali sa tu viaceré uzatvorené obytné oblasti a súkromné kluby zamerané na golf, či konské pólo.

## Referencie

## Iné projekty

## Externé odkazy
* Stránka mesta 

Kategória:Mestá v provincii Buenos Aires
Rob Thomas (hudobník)

**Robert Kelly Thomas** (*14. február 1972 Landstuhl, NSR) je americký spevák, skladateľ, producent a multi-inštrumentalista známy hlavne ako spevák alternatívnej kapely Matchbox Twenty. Má za sebou aj úspešné sólové projekty, medzi ktoré patrí singel „Lonely No More“ (2005), ktorý mu priniesol najväčší úspech v hudobnom rebríčku. Thomas má od roku 1999 tri ceny Grammy za nahrávku „Smooth“, ktorú vyprodukoval so skupinou Santana. Skladba vyšla na pätnásť-platinovom albume *[[Supernatural (album)|Supernatural]]*.

Rob Thomas je aj úspešným skladateľom. Zložil piesne pre hudobníkov ako Willie Nelson, Mick Jagger, Marc Anthony, Pat Green, Taylor Hicks, Travis Tritt a skupinu Daughtry.

Od roku 1996 jeho skupina vydala sériu hitových singlov, medzi inými „Push“, „3AM“, „Real World“, „Back 2 Good“, „Bent“, „If You're Gone“, „Mad Season“, „Disease“, „Unwell“, „Bright Lights“, „How Far We've Come“ a „She's So Mean“. V roku 2004 Robovi Thomasovi udelili v Songwriters Hall of Fame cenu Hala Davida, ktorá sa dáva mladým skladateľom, ktorí už majú trvalý vplyv v hudobnom priemysle.

## Diskgrafia
;Sólové albumy
* *[[...Something to Be]]* (2005)
* *[[Cradlesong (album)|Cradlesong]]* (2009)
* *[[The Great Unknown (Rob Thomas album)|The Great Unknown]]* (2015)

## Ceny a nominácie
### American Music Awards

### Billboard Music Awards

### Grammy Awards

## Iné projekty

Kategória:Rockoví hudobníci USA
Kategória:Rockoví speváci USA
Kategória:Držitelia ceny Grammy
Kategória:Hudobní producenti USA
Robert Thomas

**Robert Thomas**, **Rob Thomas**, **Bob Thomas**, alebo **Bobby Thomas** môže byť:

* Rob Thomas (hudobník) (*1972), americký spevák, skladateľ, producent a multi-inštrumentalista
* Rob Thomas (spisovateľ) (*1965), americký spisovateľ, producent a scenárista

Thomas, Robert
Francis Meli (biskup)

Mons. ICLic. **Francis Meli** sa narodil 21. júla 1962 na Ostrove Poi, v Provincii Západná Nová Británia na Papue Novej Guinei rodičom Anthonovi Wale a Anne Aisiga. V rokoch 1985 až 1990 navštevoval Seminár Ducha Svätého v Bomane (ang. Holy Spirit Seminary at Bomana). Študoval tiež na kanadskej katolíckej Univerzite svätého Pavla (fran. *Université Saint-Paul*), pápežskej univerzite pridruženej k Ottawskej univerzite. Za kňaza bol vysvätený 24. novembra 1991 a 5. februára 2018 bol pápežom Františkom, po rezignácii biskupa Cesare Boniventa, P.I.M.E. (lat. **''P**ontificium **I**nstitutum pro **M**issionibus **E**xteris*) z dôvodu dosiahnutia vekovej hranice, menovaný za biskupa [[Vanimská diecéza|Vanimskej diecézy]] (lat. *Dioecesis Uanimitana*). 

== Erb ==
Mons. Francisovi Melimu, ako diecéznemu biskupovi prináleží štvrtený štít, kde v prvom a štvrtom poli je umiestnený erb diecézy, druhé a tretie pole obsahuje jeho osobný erb. V druhom poli sú na zelenom pozadí nad dvomi zlatými obrúčkami snúbencov (ktoré suplujú tiež symbol tradičných domorodých mušľových peňazí – tzv. „shell money“) umiestnené strieborné váhy, symbol spravodlivosti a doterajšej profesie a pozície nového biskupa. V treťom, zelenom poli, je na striebornej zlatolistej palme položený otvorený strieborný Evanjeliár so zlatou oriezkou a s červenými gréckymi majuskulnými písmenami alfa a omega. Biskupské heslo *JUSTITIA ET VERITAS'' (Spravodlivosť a pravda) vyjadruje túžbu biskupa vykonávať pastoráciu v spravodlivosti a pravde. Latinský procesiový kríž a zelený biskupský klobúk so šiestimi zelenými strapcami na každej strane, prislúcha podľa pravidiel cirkevnej heraldiky biskupovi. Autorom biskupského erbu je slovenský heraldik, žilinčan Marek Sobola.

## Referencie
Francis Meli

**Francis Meli** môže byť:

*rímsko-katolícky biskup z Papuy-Novej Guinei, pozri Francis Meli (biskup)
*rugbista z Nového Zélandu, pozri Francis Meli (rugbista)
José C. Paz

**José C. Paz** môže byť:

*argentínsky štátnik, diplomat a novinár, pozri José Camilo Paz
*mesto v provincii Buenos Aires v Argentíne, pozri José C. Paz (mesto)
*správna jednotka (*partido*) v provincii Buenos Aires v Argentíne, pozri José C. Paz (partido)